มันนี่ทูเดย์
เบิกจ่ายเงินกู้น้ำ 500 ล้าน
4 พ.ค. 2556

เบิกจ่ายเงินกู้น้ำ 500 ล้าน
น.ส.จุฬารัตน์ สุธีธร ผู้อำนวยการสำนักงานบริหารหนี้สาธารณะ เปิดเผยว่า ในเดือน มี.ค.นี้ ได้กู้เงินเพื่อชดเชยการขาดดุลงบประมาณโดยการออกพันธบัตร 8,000 ล้านบาท และพันธบัตรออมทรัพย์ 265.77 ล้านบาท เบิกจ่ายเงินกู้จาก พ.ร.ก.บริหารน้ำฯ 500 ล้านบาท จากสัญญาเงินกู้เงิน 1 หมื่นล้านบาท ที่ลงนามในสัญญาเงินกู้เมื่อวันที่ 30 เม.ย. 2555 ปรับโครงสร้างหนี้เงินกู้ 1.35 แสนล้านบาท ปรับโครงสร้างหนี้เงินกู้กองทุนฟื้นฟูฯ (FIDF 3) ที่ครบกำหนด 1.96 หมื่นล้านบาท ชำระหนี้รัฐบาล 1.66 หมื่นล้านบาท 
เอดีบีสนับสนุนการเงินแก่เมียนมาร์
นายสมชัย สัจจพงษ์ ผู้อำนวยการสำนักงานเศรษฐกิจการคลัง เปิดเผยว่า ที่ประชุมประจำปีสภาผู้ว่าการธนาคารพัฒนาเอเชีย (เอดีบี) ครั้งที่ 46 มีมติสนับสนุนให้เอดีบีกลับไปให้ความช่วยเหลือทางด้านการเงินและวิชาการแก่เมียนมาร์